**Szentendre Város Önkormányzat Képviselő-testülete 28/2021. (VI.30.) önkormányzati rendelete**

**a nem közművel összegyűjtött háztartási szennyvízzel kapcsolatos közszolgáltatásról szóló 4/2021. (II.15.) önkormányzati rendelet módosításáról**

Szentendre Város Önkormányzat Képviselő-testülete a vízgazdálkodásról szóló 1995. évi LVII. törvény 45. § (6) bekezdésében kapott felhatalmazás alapján, a Képviselő-testületnek az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában és a vízgazdálkodásról szóló 1995. évi LVII. törvény 4. § (2) bekezdés d) pontjában meghatározott feladatkörében eljárva a következőket rendeli el:

**1. §**

A nem közművel összegyűjtött háztartási szennyvízzel kapcsolatos közszolgáltatásról szóló 4/2021. (II.15.) önkormányzati rendelet 6. § (2) bekezdése a következő szöveggel lép hatályba:

„(2) Az ingatlantulajdonos a közszolgáltatási díjat a Közszolgáltató részére szállítójegy és számviteli bizonylat ellenében a közszolgáltatás igénybevételét követően a helyszínen köteles megfizetni. A számviteli bizonylatot a Közszolgáltató állítja ki.”

**2. §**

A nem közművel összegyűjtött háztartási szennyvízzel kapcsolatos közszolgáltatásról szóló 4/2021. (II.15.) önkormányzati rendelet 10. § (8) bekezdése a következő szöveggel lép hatályba:

„(8) Amennyiben az ingatlantulajdonos a közszolgáltatás igénybevételére kötelezetté válik, köteles ezen tényt a Közszolgáltatónak a szolgáltatás igénybevételi kötelezettségének keletkezésétől számított 15 napon belül írásban bejelenteni. A bejelentésben a természetes személy ingatlantulajdonos köteles megadni a következő személyes adatait: neve, lakcíme, a közszolgáltatás igénybevételének helye és helyrajzi száma, nem természetes személy ingatlantulajdonos a bejelentésben köteles megadni a következő adatait: cégneve, székhelye, adószáma, a közszolgáltatás igénybevételének helye és helyrajzi száma.

Amennyiben az ingatlantulajdonos kötelezettsége a közszolgáltatás igénybevételére bármely ok miatt megszűnik, annak tényét a kötelezettség megszűnésétől számított 15 napon belül köteles írásban bejelenteni a közszolgáltató felé.”

**3. §**

Ez a rendelet 2021. július 1-jén lép hatályba.

Szentendre, 2021. június 28.

**Fülöp Zsolt dr. Schramm Gábor**

polgármester jegyző

**Záradék:**

A rendelet 2021. június 30-án kihirdetésre került.

**dr. Schramm Gábor**

jegyző